Datum: 5. 9. 2022

Zadeva: Navodilo k instruktivnim obrazcem

Občinska volilna komisija Laško je v zvezi s kandidiranjem za člane sveta krajevne skupnosti pripravila instruktivne obrazce, ki jih predlagatelji lahko neposredno uporabljajo ali pa jih po svoji oceni prilagodijo svojim pravilom.

1. Pri kandidiranju za člane sveta KS s podpisovanjem volivcev (Kandidate za člane sveta KS v posamezni volilni enoti lahko določi s podpisovanjem skupina najmanj 10 volivcev, ki imajo v volilni enoti stalno prebivališče, če so volivci državljani druge države članice EU, ki nimajo prijavljenega stalnega prebivališča v Republiki Sloveniji, pa morajo imeti začasno prebivališče v volilni enoti na območju KS) morajo predlagatelji posredovati:
* kandidaturo za člane sveta KS (v volilni enoti KS),
* soglasje kandidatov in
* seznam skupine volivcev, ki so določili kandidate s podpisovanjem (v skladu s spremembami ZLV iz leta 2017 podatke v seznamu podpisnikov overi Občinska volilna komisija). Vsak volivec lahko da podporo s podpisom samo enemu predlogu kandidatov.
1. Pri kandidiranju za člane sveta KS preko političnih strank morajo organi političnih strank posredovati:
* kandidaturo za člane sveta KS,
* soglasje kandidatov,
* zapisnik o delu organa stranke, ki je določil kandidaturo v volilni enoti(ah) KS,
* priloga zapisnika – seznam članov stranke, ki so sodelovali pri določanju kandidature (Pri določanju kandidatov smejo sodelovati samo člani stranke, ki imajo volilno pravico in stalno prebivališče v občini. Kandidate določijo s tajnim glasovanjem. Na podlagi seznama bo občinska volilna komisija preverila, ali imajo člani stalno prebivališče v občini, v kateri se vlaga kandidatura) in
* pravila politične stranke.

Dodatna pojasnila k obrazcem:

1. Kandidature za člane sveta KS morajo predlagatelji kandidatur vložiti pri Občinski volilni komisiji Laško, na sedežu le-te, to je na Občini Laško, v Laškem, Mestna ulica 2, najpozneje – zadnji dan 20. 10. 2022 (četrtek) do 19. ure.
2. Vsaki kandidaturi morajo biti priložena soglasja kandidatov. Vsakdo lahko kandidira samo v eni volilni enoti in samo na eni listi kandidatov. Soglasje kandidata je nepreklicno.
3. Podpisi na dokumentih morajo biti osebno podpisani pri strankah pa tudi žigosani.
4. Predstavnik kandidatov je lahko oseba, ki ima volilno pravico v Občini Laško in ni kandidat.
5. Predlagatelji morajo pri vlaganju kandidatur in kandidatnih list v skladu z določili Zakona o lokalnih volitvah (ZLV) zagotoviti enake možnosti obeh spolov kandidiranju.
6. Vsaka politična stranka ali lista kandidatov lahko v posamezni volilni enoti določi največ toliko kandidatov, kolikor članov sveta KS se voli v volilni enoti.
7. Spolne kvote v večinskem volilnem sistemu se uporabljajo na naslednje možne načine:
* če se v volilni enoti voli enega člana sveta ali predlagatelj predlaga samo enega kandidata ni vezan na pravila zagotavljanja enakih možnosti obeh spolov.
* če se v volilni enoti voli dva člana sveta, je isti predlagatelj, če predlaga dva kandidata dolžan predlagati enega moškega in eno žensko.
* če se v volilni enoti voli tri člane sveta, je isti predlagatelj:
	+ če predlaga dva kandidata dolžan predlagati enega moškega in eno žensko in
	+ če predlaga tri kandidate dolžan upoštevati, da mora biti na kandidatni listi, najmanj en predstavnik vsakega od spolov in vsak drugi kandidat na listi drugega spola (kandidati morajo biti razporejeni izmenično).

Dostavljeno:

* spletna stran
* priloga k instruktivnim obrazcem
* v zadevo